# Ljudje z motnjami v duševnem razvoju in njihove družine:

kar najbolje izkoristite volitve v Evropski parlament 2019.

Inclusion Europe je pripravila ta dokument z namenom, da lahko kar najbolje izkoristite volitve v Evropski parlament 2019.

Dela 1 in 2 sta namenjena ljudem, ki podpirajo gibanje za socialno vključenost: samozagovornikom, družinskim članom in vsem ostalim aktivistov ter državljanom Evropske unije.

Del 3 je namenjen političnim strankam in njihovim kandidatom. V pomoč naj bi bil tudi organom, odgovornim za organizacijo volitev, da lahko naredijo le-te bolj dostopne.

Del 1

Zakaj so volitve v Evropski parlament pomembne?

Maja 2019 bodo volitve, na katerih bomo izbrali nove člane Evropskega parlamenta.

Volitve v Evropski parlament so zelo pomembne za ljudi z motnjami v duševnem razvoju in njihove družine.

Člani Evropskega parlamenta sprejemajo odločitve, ki vplivajo na življenje vseh državljanov Evropske unije (EU).

Člani Evropskega parlamenta sprejemajo zakone. Ti zakoni obravnavajo teme, kot so: dostopnost proizvodov in storitev, pravica do potovanja, življenja in dela v državah - članicah EU.

Člani Evropskega parlamenta sprejemajo odločitve o denarju za veliko aktivnosti in projektov v državah - članicah EU.

Člani Evropskega parlamenta pomagajo izbrati predsednika Evropske komisije in komisarje. Komisarji so odgovorni za področja, kot so zaposlovanje, socialne zadeve, pravosodje in zdravje.

Člani Evropskega parlamenta nadzirajo izvajanje Konvencije Združenih narodov o pravicah invalidov.

To pomeni da je vsak, ki bo izvoljen v Evropski parlament, za vas zelo pomemben. Pomemben je za vse nas v gibanju za socialno vključevanje.

Inclusion Europe želi zagotoviti rezultate volitev, ki bodo v korist ljudi z motnjami v duševnem razvoju in njihovih družin.

Pri zagotavljanju teh rezultatov imate vi pomembno vlogo.

Od kandidatov na volitvah lahko zahtevate, da priskrbijo jasne in dostopne informacije.

Od njih lahko zahtevate, da ukrepajo v korist ljudi z motnjami v duševnem razvoju in njihovih družin.

Volitev bi se morali udeležiti vi sami in k udeležbi vzpodbujati tudi druge.

Volilna pravica je zelo pomembna.

Ta pravica vam omogoči, da odločate o prihodnosti mest in držav ter o prihodnosti Evropske unije.

Nekateri ljudje nimajo volilne pravice. Odvzeta jim je na podlagi zakonov o pravni sposobnosti.

To ni prav in take zakone moramo spremeniti.

Vsak mora imeti volilno.

Nekaterim ljudem se zdi, da je voliti težko. To pa zato, ker nimajo dostopa do jasnih informacij o volitvah.

Nekaterim ljudem se zdi, da je voliti težko, ker jim nihče ne pomaga pri sprejemanju volilnih odločitev ali pri njihovem posredovanju.

Nekateri ljudje mislijo, da ni važno, ali volijo ali ne volijo, saj jih kandidati ne nagovarjajo in tudi ne poslušajo.

Nekateri ljudje se volitev težko udeležijo, ker skrbijo za družinskega člana z motnjami v duševnem razvoju in nimajo časa ali možnosti, da bi šli na volišče.

To je mogoče spremeniti na boljše.

V mnogih državah so to že naredili.

Da bi lahko volilo kar največ ljudi, moramo kar najbolje izkoristiti priložnosti, ki nam jih ponujajo volitve v Evropski parlament.

Evropska unija je pomembna za ljudi z motnjami v duševnem razvoju in njihove družine.

Veliko se govori o tem, kako deluje Evropska unija in ali je dobro biti del nje.

Nekateri ljudje niso zadovoljni z Evropsko unijo, ker menijo, da dela veliko stvari, ki jim niso všeč.

Drugi so nezadovoljni z Evropsko unijo, ker mislijo, da ne naredi dovolj stvari, ki bi jih oni radi, da jih naredi.

Inclusion Europe prisluhne vsem tem pomislekom in jih jemlje zelo resno.

Ugotavljamo pa, da se je v Evropski uniji v zadnjih desetletjih izboljšalo spoštovanje pravic ljudi z motnjami v duševnem razvoju in njihovih družin.

Ravno tako se je izboljšala kakovost življenja mnogih ljudi z motnjami v duševnem razvoju in njihovih družin.

Velik del tega napredka lahko pripišemo Evropski uniji.

To pa zato, ker živeti v Evropski uniji pomeni:

* živeti v miru

V Evropski uniji nikoli ni bilo vojne.

* izboljšanje kakovosti življenja

v Evropski uniji se za veliko ljudi izboljšuje kakovost vsakdanjega življenja.

Vemo, da je življenje lahko težko, zlasti za ljudi z motnjami v duševnem razvoju in njihove družine.

Za mnoge je bilo življenje po nedavni gospodarski krizi še težje.

Vendarle pa Evropska unija vlaga v storitve za izboljšanje kakovosti življenja ljudi.

* Napredek na področju človekovih pravic in socialne vključenosti.

Evropska unija temelji na človekovih pravicah.

Evropska unija je edina skupnost držav, ki je ratificirala Konvencijo Združenih narodov o pravicah invalidov.

Evropska unija vloži veliko denarja v zagotavljanje uresničevanja teh pravic.

Ves čas si prizadevamo za čim večji napredek socialnega vključevanja.

Zavarovati pa moramo že doseženo.

Inclusion Europe poziva ljudi z motnjami v duševnem razvoju, njihove družine in vse državljane Evropske unije, da:

1. se srečajo s kandidati na volitvah in jih seznanijo s svojimi mnenji

(Pri tem lahko uporabite del 3 tega dokumenta)

1. Povejte svojim prijateljem, družini in sodelavcem, zakaj so evropske volitve v Evropski pralament pomembne in zakaj bi se jih morali tudi oni udeležiti.

Pomagajte prijateljem in sodelavcem, da bodo bolje razumeli njihov pomen in da se jih bodo udeležili.

1. Oddajte svoj glas na volitvah v Evropski parlament, da v Evropski uniji obdržite in krepite svoje pravice.

Del 2

Kaj lahko naredijo ljudje z motnjami v duševnem razvoju, družinski člani in drugi aktivisti.

Ta dokument je pripravila Inclusion Europe kot pripomoček za priprave na volitve v Evrospki parlament

Srečajte in pogovorite se s kandidati in njihovimi strankami.

Pozanimajte se, katere stranke sodelujejo v volilni kampaniji v vaši državi in kdo so njihovi kandidati ali kandidatke za poslance oziroma poslanke v Evropskem parlamanetu.

Pišite jim.

Pokličite jih in se dogovorite za srečanje.

Na srečanju, po telefonu ali po elektronski pošti:

1. Povejte kandidatom, da morajo priskrbeti informacije o volitvah v lahko čitljivi in razumljivi obliki. Vprašajte jih, kaj bodo naredili, če bodo izvoljeni.

Povejte jim, kako lahko pripravijo lahko čitljive in razumljive in zakaj je to pomembno.

1. Svetujte kandidatom, da naj se srečajo z osebami z motnjami v duševnem razvoju in njihovimi družinami.

To lahko pomeni, da lahko ljudi z motnjami v duševnem razvoju obiščejo v šoli ali pri delu.

Lahko organizirate tudi dogodki, kjer lahko udeleženci kandidatom postavljajo vprašanja.

Razložite jim, zakaj je pomembno poslušati in govoriti z ljudmi z motnjami v duševnem razvoju in njihovimi družinami.

1. Naročite kandidatom, da naj naredijo stvari, ki so pomembne za vas in druge ljudi z motnjami v duševnem razvoju in njihove družine.

Povejte jim, kaj bi morali storiti, če bodo izvoljeni v Evropski parlament.

V ta namen lahko uporabite ta Manifest Inclusion Europe.

Lahko pa dodate svoje ideje o tem, kaj pričakujete od kandidatov v vaši državi.

Kandidatom lahko poveste tudi, kako jim lahko pomagate.

Na primer: drugim ljudem lahko poveste o svoji izkušnji s kandidati, ki jih zanima, kaj jim želite povedati.

Lahko širite informacije o kandidatih in o tem, kako sodelujejo z vami, drugimi ljudmi z motnjami v duševnem razvoju in njihovimi družinami.

Organizirajte se in sodelujte z drugimi

Pogovarjajte se o volitvah na srečanjih z drugimi.

Pomagajte jim razumeti, zakaj so volitve pomembne za vas in za druge ljudi z motnjami v duševnem razvoju in njihove družine.

Povejte jim, kaj vas zanima in kako lahko člani Evropskega parlamenta vplivajo na vaše življenje.

Sodelujte pri pojavljanju v medijih in poskrbite, da bodo vaši glasovi slišani.

Sodelujte pri pogovorih z državnimi organi o dostopnosti volitev in o volivni pravici.

Udeležite se volitev

Volitve v Evropski parlament bodo potekale med 23. in 26. majem 2019.

Vsaka država lahko sama določi točen datum volitev.

Zapišite si datum volitev v vaš koledar, da si boste zapomnili.

Pojdite in volite.

Vaš glas šteje.

Del 3

Zahteve Inclusion Europe do kandidatk in kandidatov, ki kandidirajo za poslanke in poslance v Evropskem parlamentu na volitvah v letu 2019.

V Evropski uniji živi 7 milijonov ljudi z motnjami v duševnem razvoju.

Temu lahko dodamo še nekaj milijonov družinskih članov in prijateljev.

Skupaj nas je več kot 20 milijonov.

Večina se nas vsakodnevno sooča z diskriminacijo in izključevanjem.

Otrokom z motnjami v duševnem razvoju preprečujejo obiskovati šolo skupaj z njihovimi prijatelji in sosedi.

Mladi z motnjami v duševnem razvoju imajo omejene možnosti za poklicno izobraževanje in usposabljanje.

Veliko odraslih z motnjami v duševnem razvoju ne more dobiti plačane zaposlitve.

Na sto tisoče ljudi z motnjami v duševnem razvoju živi v institucijah, izločenih iz večinske družbe in brez možnosti, da bi živeli kot del skupnosti.

Družinski člani so pogosto edini, ki zagotavljajo podporo in nego svojim sorodnikom z motnjami v duševnem razvoju, ker ni dovolj podpornih storitev.

Ljudje z motnjami v duševnem razvoju in njihove družine imajo pogosto omejen dostop do zdravstvene oskrbe in je zaradi tega slabše njihovo zdravje.

Mnoge države Evropske unije odrekajo volilno pravico ljudem z motnjami v duševnem razvoju.

To je narobe in se mora spremeniti.

Vsak ima pravico do udeležbe na volitveh..

Ljudje z motnjami v duševnem razvoju imajo volilno pravico zagotovljeno s Konvencijo Združenih narodov o pravicah invalidov.

Celo v državah, kjer imajo volilno pravico, se ljudje z motnjami v duševnem razvoju težko udeležujejo volitev.

Kandidati si ne vzamejo časa, da bi govorili z njimi in jih poslušali.

Informacije o volitvah so zapletene in posredovane na nedostopen način.

Teme volilnih kampanj so pogosto daleč od vsakodnevnih izkušenj in potreb ljudi z motnjami v duševnem razvoju in njihovih družin.

Vemo, da je kandidatom na volitvah v Evropski parlament že sedaj težko priti do ljudi in jih prepričati, da volijo.

Vidimo lahko, da je nizka udeležba volilcev pogosto razlog za podcenjevanje poslancev Evropskega parlamenta.

Želimo, da voli čimveč ljudi.

Pogovarjajmo se z ljudmi in jih spodbujajmo, da bodo šli na volitve.

Ni nam vseeno, kako Evropska unija varuje pravice ljudi z motnjami v duševnem razvoju in njihovih družin.

Pozivamo kandidate in stranke na volitvah v Evropski parlament, da:

1. sodelujejo z ljudmi z motnjami v duševnem razvoju in njihovimi družinami, ki predstavljajo več kot 20 milijonov državljanov Evropske unije;
2. zagotovijo jasne in dostopne informacije v lahko čitljivi in razumljivi obliki;
3. obravnavajo vprašanja, ki so pomembna za ljudi z motnjami v duševnem razvoju in njihove družine.
4. Sodelovanje z ljudmi z motnjami v duševnem razvoju in njihovimi družinami

Srečajte se, poslušajte, govorite

Organizirajte razprave, ki vključujejo osebe z motnjami v duševnem razvoju in njihove družine in prisluhnite njihovim pogledom – ter razložite svoje.

Obiščite ljudi z motnjami v duševnem razvoju pri delu in v šoli, da si boste ustvarili sliko o njihovem življenju.

Poskrbite, da z ljudmi z motnjami v duševnem razvoju govorite neposredno in ne le z njihovimi podpornimi osebami.

Povprašajte jih po njihovih življenjskih načrtih, kaj bi radi delali, kje in s kom živeli in podobno.

Vprašajte jih, kakšne podpore so jim na voljo za udeležbo na volitvah.

Vključite ljudi z motnjami v duševnem razvoju v vse kar delate.

Ko organizirate srečanje na temo, povezano z invalidnostjo, vedno vključite ljudi z motnjami v duševnem razvoju.

Odklonite sodelovanje na srečanjih, ki ne vključujejo ljudi z motnjami v duševnem razvoju.

Organizirajte srečanje v času, ki ustreza ljudem, ki skrbijo za svoje družinske člane z motnjami v duševnem razvoju.

Priskrbite jim ustrezno podporo za čas, ko sodelujejo na srečanjih.

1. Zagotavljanje jasnih in dostopnih informacij.

Svoj volilni manifest pripravite v enostavnem in razumljivem jeziku.

Še bolje je, svoj volilni manifest pripravite v lahko čitljivi in razumljivi slovenščini, za predstavnike manjšin tudi v lahko berljivi in razumljivi madžarščini in v lahko čitljivi in razumljivi italijanščini.

Navodila za pripravo informacij v lahko čitljivi in razumljivi obliki so na razpolago na spletnih straneh:

* za slovenščino: https://easy-to-read.eu/sl/
* za italijanščino: https://easy-to-read.eu/it/
* za madžarščino: <https://easy-to-read.eu/hu/>

»Lahko čitljiva in razumljiva informacija« je dostopna vsem, ne samo ljudem z motnjami v duševnem razvoju.

Povežite se z organizacijami, ki vam lahko pomagajo pri pripravi lahko čitljivih in razumljivih informacij.

Izvedite več o »lahkem za branju« na spletni strani Zveze Sožitje : http://www.zveza-sozitje.si/lahko-branje.3.html

Ljudem pripovedujte o volitvah na lahko razumljiv način.

Lljudje naj vedo, kdo lahko glasuje, kdaj, kje in kako.

Poskrbite, da se ljudje seznanijo, katere stranke in kdo so kandidati, ki sodelujejo na volitvah.

Poskrbite, da so tudi na volišču lahko razumljive.

Sem lahko sodijo tudi fotografie kandidatov na volilnih lističih.

Odstranite ovire, ki preprečujejo ljudem, da bi glasovati

Volišča približajte prebivališčem ljudi.

Poskrbite, da so volišča dobro označena in to na razumljiv način.

Poskrbite, da so volišča in volilne kabine dostopne ljudem na invalidskih vozičkih.

Poskrbite, da je med glasovanjem na voljo podporno osebje.

To vključuje tudi spremstvo do volilne kabine, če je to potrebno.

Zagotovite, da je poskrbljeno tudi za tiste, ki ne morejo priti do volišča.

Sem spadajo družinski člani, ki skrbijo za svoje sorodnike s posebnimi potrebami in težko najdejo čas in način za glasovanje.

1. Obravnavanje vprašanj, ki so pomembna za ljudi z motnjami v duševnem razvoju in njihove družine.

Pravice iz naslova invalidnosti

Glasujte »za« o zadevah, ki se nanašajo na uresničevanje Konvencije Združenih narodov o pravicah invalidov.

Prizadevajte si za naprednejoi Evropsko strategijo o invalidnosti 2020-2030.

Bodite pozorni pri zadevah, kot so pravica ljudi, da sprejemajo lastne odločitve in odpravljanje izključevanja.

Prizadevajte si za izboljšave na področju dostopnosti v Evropski uniji in podprite učinkovito izvajanje Evropskega akta o dostopnosti, ki zagotavlja dostopnost evropskih storitev in stavb vsem ljudem

Volilna pravica

Poskusite doseči odpravo omejitev pasivne in aktivne volilne pravice za ljudi z motnjami v duševnem razvoju.

Preverite dostopnost volitev v Evropski parlament in k pripravi predlogov za izboljšave pritegnite tudi druge.

Kakovost življenja

Zavzemajte se, da Evropska unija dosega cilje za izboljšanje kakovosti življenja, kot so navedeni v Agendi Združenih narodov 2030.

Sem spada zmanjšanje revščine in izboljšanje izobrazbe in zdravja.

Poskrbite za izboljšanje dostopa do plačane zaposlitve za ljudi z motnjami v duševnem razvoju in njihove družine, kot je obljubljeno v EU stebru socialnih pravic.

Sem sodi zagotavljanje vključujočega izobraževanja, usposabljanja, ki temelji na znanju in spretnostih, povezanih z zaposlitvijo, ter dostop do socialne varnosti.

EU proračun

Zagotoviti je potrebno sredstva EU za spodbujanje vključevanja in spoštovanja pravic v skladu s Konvencijo Združenih narodov o pravicah invalidov.

Sredstva Evropske unije je potrebno usmeriti v podporo prehodu iz institucionalne oskrbe v bivanje s podporo skupnosti.

Le-to vključuje zagotavljanje primernih podpor ljudem, ki zapuščajo institucije, da bi živeli v skupnosti.

Programi, kot je Erasmus+, morajo biti namenjeni krepitev vključujočega izobraževanja.

Vključujoče sodelovanje

Vedno vključite ljudi z motnjami v duševnem razvoju v vse, kar počnete in te ljudi zadeva osebe.

Zavrnite sodelovanje,v primrih, da invalidi niso vključeni v oblikovanje zakonodaje in politik, ki jih neposredno zadevajo.  
Zahtevajte, da so tudi sporočila Evropskega parlamenta lahko čitljiva in razumljiva.

To vključuje tudiinformacije o Evropskem parlamentu v lahko čitljivi in razumljivi obliki.

Srečanja, kot tudi pisne informacije in posvetovanja, v Evropskem parlamentu naj bodo dostopni za vse.

Sodelujte z ljudmii z motnjami v duševnem razvoju in njihovimi družinami pri ustvarjanju političnih dokumentov,četudi niso povezani z invalidnostjo.